cyanic-selkie/wikianc huggingface dataset:
ภัสราวลี ธนกิจวิบูลย์ผล
การเคลื่อนไหวทางการเมือง
ภัสราวลีเป็นหนึ่งในแกนนำที่นำมวลชนซึ่งขณะนั้นใช้ชื่อกลุ่มว่า "คณะราษฎร 2563" เดินจากบริเวณแยกสามย่านไปที่สถานทูตเยอรมนี ถ.สาทร เมื่อวันที่ 26 ตุลาคม พ.ศ. 2563 5 พฤศจิกายน เดินทางมาที่ สถานีตำรวจนครบาล (สน.) ทุ่งมหาเมฆ ตามหมายเรียกความผิดประมวลกฎหมายอาญา มาตรา 116  27 พฤศจิกายน เธอได้ฟ้องคดี ประยุทธ์ จันทร์โอชา ข้อหาละเลยปฎิบัติงานต่อหน้าที่นายกรัฐมนตรี  ต่อมา 30 พฤศจิกายน ได้รับหมายเรียกจากสำนักงานตำรวจแห่งชาติ ในฐานความผิดหมิ่นประมาท ดูหมิ่น หรือแสดงความอาฆาตมาดร้ายพระมหากษัตริย์ฯ โดยให้มารับทราบข้อกล่าวหาที่ สน.บางโพ
วันที่ 24 มีนาคม พ.ศ. 2564 เธอกล่าวว่า ในฐานะเราประชาชนผู้เป็นเจ้าของประเทศ การพูดถึงสถาบันกษัตริย์นั้น เราควรจะต้องพูดถึงได้ทั้งในแง่ของการสรรเสริญและในแง่ของการวิพากษ์วิจารณ์ นี่คือสิทธิขั้นพื้นฐานของประชาชนไทยตามระบอบประชาธิปไตยที่มีสถาบันพระมหากษัตริย์อยู่ภายใต้รัฐธรรมนูญ  ต่อมาเดินทางมารายงานตัวตามที่อัยการนัดฟังคำสั่งคดีชุมนุมหน้าสถานทูตเยอรมนี ซึ่งถูกแจ้งข้อหาในความผิดตามประมวลกฎหมายอาญา มาตรา 112 และยุยงปลุกปั่นฯ มาตรา 116 รวมถึงข้อหาอื่น ๆ
วันที่ 22 กรกฎาคม พ.ศ. 2564 นัดฟังคำสั่งในคดีที่พนักงานสอบสวน สน.ทุ่งมหาเมฆ นำสำนวนพร้อมความเห็นสมควรสั่งฟ้อง หลังถูกดำเนินคดี พ.ร.ก.ฉุกเฉิน พ.ร.บ.โรคติดต่อ และ พ.ร.บ.ควบคุมการโฆษณาฯ จากกรณีปราศรัยคาร์ม็อบ1สิงหา จ.สระบุรี ก่อนที่ต่อมา ศาลจะอนุญาตปล่อยตัวชั่วคราว ต่อมาเธอเดินทางเข้ารับทราบข้อหาฝ่าฝืน พ.ร.ก.ฉุกเฉินฯ ในคดีชุมนุม #ม็อบแฮร์รี่พอตเตอร์2 เมื่อวันที่ 3 สิงหาคม 2564 และ ที่ สน.นางเลิ้ง “ฟิวส์” เยาวชนอายุ 16 ปี ก็ได้เดินทางเข้ารับทราบ 6 ข้อหา จากการร่วมชุมนุม #ม็อบ16สิงหา ทะลุฟ้าไล่ล่าทรราช
วันที่ 30 กันยายน พ.ศ. 2564 ที่ศาลอาญากรุงเทพใต้ ถ.เจริญกรุง ซ.63 พนักงานอัยการสำนักงานคดีอาญากรุงเทพใต้ 3 ได้เป็นโจทก์ยื่นฟ้อง
วันที่ 13 ธันวาคม พ.ศ. 2564 ศาลแขวงดุสิตพิพากษายกฟ้องเธอตามข้อหาฝ่าฝืนข้อกำหนดตาม พ.ร.ก.การบริหารราชการในสถานการณ์ฉุกเฉิน จากการชุมนุม #21ตุลาไปอนุสาวรีย์ชัย ที่อนุสาวรีย์ชัยสมรภูมิ เมื่อวันที่ 21 ตุลาคม 2563 ชี้ชุมนุมโดยสงบตามรัฐธรรมนูญ  ต่อมาศาลจึงยกฟ้อง ศาลพิเคราะห์แล้วเห็นว่า ข้อกำหนดตามความในมาตรา 9 ประกอบมาตรา 11 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548
แนวคิดทางสังคม
วันที่ 10 มกราคม พ.ศ. 2565 ภัสราวลีเป็นบุคคลหนึ่งที่เข้ายื่นหนังสือต่ออัยการสูงสุด เพื่อขอให้ยุติไม่อุทธรณ์คดีที่ศาลยกฟ้อง พ.ร.ก. ฉุกเฉินกับประชาชน ย้ำถึงการใช้สิทธิเสรีภาพในการชุมนุมของประชาชน ตามรัฐธรรมนูญที่คุ้มครองไว้และการมายื่นหนังสือต่ออัยการครั้งนี้ ก็เพื่อที่จะให้ความเป็นธรรมยังคงอยู่กับประชาชนต่อไป
วันที่ 1 สิงหาคม พ.ศ. 2565 ร่วมกิจกรรม “CarMob สระบุรีไล่ประยุทธ์” โดนข้อหาส่งเสียงดังด้วยเครื่องขยายเสียง แต่ศาลสั่งยกฟ้องคดีไป เธอกล่าวว่า แม้ตอนนี้ไม่ได้มีบทบาทนำ แต่เราก็ไม่สามารถเมินเฉยต่อสิ่งที่น่ากระอักกระอ่วนในสังคมได้
วันที่ 1 ตุลาคม พ.ศ. 2565 เธอขึ้นปราศรัยบนเวที โดยระบุว่า พลเอกประยุทธ์ จันทร์โอชา ไม่มีความชอบธรรมในการดำรงตำแหน่งนายกรัฐมนตรี
ปัจจุบันเธอได้เข้าทำงานเป็นสื่อมวลชน และมีรายการเป็นของตนเอง
สมาคมนักข่าวนักหนังสือพิมพ์แห่งประเทศไทย
ทำเนียบนายกสมาคม
ทำเนียบนายกสมาคมนักข่าวนักหนังสือพิมพ์แห่งประเทศไทย เรียงลำดับตามปีที่ดำรงตำแหน่ง
โรงพยาบาลฮีวู
โรงพยาบาลฮีวู (Hewu Hospital) เป็นโรงพยาบาลที่ได้รับทุนสนับสนุนจากรัฐบาลส่วนภูมิภาคในวิทเทิลซี อีสเทิร์นเคป ประเทศแอฟริกาใต้
แผนกโรงพยาบาลประกอบด้วยแผนกฉุกเฉิน, แผนกกุมารเวชศาสตร์, แผนกคลอดบุตร, แผนกผู้ป่วยนอก, บริการผ่าตัด, บริการทางการแพทย์, ห้องผ่าตัดและบริการแผนกการบริหารงานจ่ายกลาง, เภสัชกรรม, การรักษาด้วยยาต้านไวรัส (ARV) สำหรับโรคเอดส์, บริการการให้คำปรึกษาหลังการบาดเจ็บ, บริการห้องปฏิบัติการ, บริการรังสีเอกซ์, บริการซักรีด และบริการครัว
รายการทางหลวงแผ่นดินในประเทศไทย/หมวด 2
ต่อไปนี้คือ รายการทางหลวงแผ่นดินในประเทศไทย หมวดขึ้นต้นด้วยเลข 2 สำหรับภาคตะวันออกเฉียงเหนือ รวมถึงบางส่วนในภาคเหนือและภาคกลาง
ทางหลวงแผ่นดินในอดีต
ทางหลวงแผ่นดินหลายเส้นทางมีเส้นทางบางส่วนที่เปลี่ยนมาเป็นทางหลวงท้องถิ่นภายใต้การดูแลขององค์กรปกครองส่วนท้องถิ่น เช่น เทศบาลต่าง ๆ ขณะที่บางเส้นทางได้โอนไปให้กรมทางหลวงชนบทดูแล
วันรัฐธรรมนูญ (เกาหลีใต้)
วันรัฐธรรมนูญ (제헌절) ในประเทศเกาหลีใต้ตรงกับวันที่ 17 กรกฎาคมของทุกปี ซึ่งตรงกับวันที่ประกาศใช้รัฐธรรมนูญแห่งสาธารณรัฐเกาหลี ในปี พ.ศ. 2491 และยังตรงกับวันก่อตั้งราชวงศ์โชซ็อนอีกด้วย
ภูมิหลัง
ถึงแม้ว่าเกาหลีจะเป็นเอกราชจากญี่ปุ่นภายหลังสงครามโลกครั้งที่สองในวันที่ 15 สิงหาคม พ.ศ. 2488 คาบสมุทรเกาหลีก็ตกอยู่ภายใต้ความตึงเครียดของสงครามเย็นระหว่างรัสเซียและสหรัฐอเมริกา ในปี 2491 ก็ได้มีการเลือกตั้งสมาชิกรัฐสภาในฝั่งของเกาหลีใต้เพียงฝั่งเดียว การเลือกตั้งสมาชิกรัฐสภานั้นมีจุดมุ่งหมายเพื่อที่จะสร้างรัฐธรรมนูญและมีการตัดสินใจที่จะใช้ระบบประธานาธิบดีโดยระบบสภาเดี่ยว รัฐธรรมนูญก็ได้มีการลงมติและประกาศใช้โดยประธานาธิบดีอี ซึงมัน
พูช็อน
พูช็อนเป็นเมืองที่มีประชากรหนาแน่นที่สุดเป็นอันดับสองรองจากโซล และในเดือนกรกฎาคม 2016 เขตที่อยู่ภายใต้การปกครองของพูช็อนได้ถูกยุบลง เพื่อเพิ่มการให้บริการสาธารณะในเมืองมากขึ้น
วันรัฐธรรมนูญ (เกาหลีใต้)
วันหยุด
วันรัฐธรรมนูญ ได้ประกาศให้เป็นวันหยุดประจำชาติในวันที่ 1 ตุลาคม พ.ศ. 2492 โดยอาศัยอำนาจแห่ง กฎหมายวันหยุดประจำชาติ การเฉลิมฉลองอย่างเป็นทางการจะมีประธานาธิบดี ประธานรัฐสภา ประธานศาลสูงสุด และสมาชิกรัฐสภาเข้าร่วมและประชาชนก็จะแขวนธงชาติไว้เพื่อร่วมในการเฉลิมฉลอง โดยในวันนี้จะมีกิจกรรมพิเศษคือ มาราธอน ที่มักจะจัดขึ้นเป็นประจำ
พูช็อน
โรงงานการผลิตต่าง ๆ ตั้งอยู่ในพื้นที่ทางตอนเหนือของเมือง ในขณะที่พื้นที่ทางใต้ที่มีเส้นทางรถไฟใต้ดินโซล สาย 7 และรถไฟใต้ดินโซล สาย 1 ผ่านนั้น เป็นพื้นที่การค้าและที่อยู่อาศัยหนาแน่น
วันรัฐธรรมนูญ (เกาหลีใต้)
วันหยุด
ตั้งแต่ปี 2551 วันรัฐธรรมนูญในประเทศเกาหลีใต้นั้นไม่ถือว่าเป็น"วันที่ไม่มีการทำงาน"ในหยุดนักขัตฤกษ์อีกต่อไป ตามการปรับโครงสร้างของกฎหมายในเรื่องชั่วโมงการทำงานของภาครัฐที่กำหนดการทำงาน 40 ชั่วโมงต่อสัปดาห์ แต่ในวันหยุดประจำชาตินี้ก็ยังคงมีการจัดงานเฉลิมฉลองกันอยู่
จูรง
จูรง (Jurong) เป็นเขตอุตสาหกรรมแห่งหนึ่งในประเทศสิงคโปร์
แบทแมน: อาร์คแฮมไนท์
แบทแมน: อาร์คแฮมไนท์ (Batman: Arkham Knight) เป็นวิดีโอเกมแนวแอกชั่นผจญภัยในปี ค.ศ. 2015 พัฒนาโดย Rocksteady Studios และจัดจำหน่ายโดย Warner Bros. Interactive Entertainment ในรูปแบบของเครื่องเล่นวีดิโอเกมไมโครซอฟท์ วินโดวส์ ,เพลย์สเตชัน 4 และเอกซ์บอกซ์ วัน โดยนำตัวละครซุเปอร์ฮีโร่จากดีซีคอมิกส์ แบทแมน เป็นภาคต่อจากแบทแมน: อาร์คแฮมออริจินส์ และเป็นเกมภาคที่ 4 ของซีรีส์แบทแมน: อาร์คแฮม โดยวางจำหน่ายทั่วโลกในวันที่ 23 มิถุนายน ค.ศ. 2015
โครงเนื้อเรื่องหลักของเกมถูกกำหนดหนึ่งปีหลัง แบทแมน: อาร์คแฮมซิตี้ ในปี ค.ศ. 2011 และตามด้วยแบทแมน ที่จุดสูงสุดของความสามารถในขณะที่เขาเผชิญหน้ากับชุปเปอร์ฮีโร่ตัวร้าย สแกร์โครว ผู้ที่กลับมาในเมืองก็อธแฮม เพื่อรวบรวมศัตรูของแบทแมนในการวางแผนสังหารอัศวินรัตติกาล
อีฟ ปานเจริญ
อีฟ ปานเจริญ (เกิด 7 สิงหาคม พ.ศ. 2524) เป็นที่รู้จักในชื่อ ปาล์มมี่ (Palmy) เป็นนักร้องลูกครึ่งไทย-เบลเยียม แนวป็อปร็อก สังกัดจีเอ็มเอ็ม แกรมมี่
ชีวิตตอนต้นและการศึกษา
ปาล์มมี่ เป็นบุตรของบิดาชาวเบลเยียม กับมารดาชาวไทย ในวัยเยาว์ เธอใช้ชีวิตกับคุณยาย เธอสำเร็จการศึกษาจากโรงเรียนพระแม่มารีสาทร และศึกษาต่อที่โรงเรียนมัธยมศึกษาโฮลีครอส (Holy Cross High School) เมืองซิดนีย์ ประเทศออสเตรเลีย ก่อนเดินทางกลับประเทศไทยเมื่ออายุได้ 18 ปี
เข้าสู่วงการบันเทิง
ปาล์มมี่กลับมาเมืองไทยด้วยความมุ่งมั่นที่จะเป็นนักร้องอาชีพ เธอไปออดิชั่นที่ค่าย จีเอ็มเอ็ม แกรมมี่ ด้วยความสามารถเฉพาะตัวของเธอ ปาล์มมี่ ได้เข้าสู่วงการบันเทิงแล้วเซ็นสัญญากับทางสังกัด จีเอ็มเอ็ม แกรมมี่ อย่างเป็นทางการในปี พ.ศ 2543 ปาล์มมี่ ได้ออกอัลบั้มแรกของเธอ ในชื่อว่าอัลบั้ม 'Palmy' ในช่วงปลายเดือนธันวาคม พ.ศ. 2544 ซึ่งได้รับความนิยมอย่างมาก ปาล์มมี่กลายเป็นศิลปินที่มีชื่อเสียงในเวลาอย่างรวดเร็วจากซิงเกิ้ลแรกของเธอ 'อยากจะร้องดังดัง' เป็นการเริ่มต้นอย่างเป็นทางการของ ปาล์มมี่ ฮิตในวงการเพลงไทย เพลงของเธอติดอันดับชาร์ตเพลงอย่างมากมาย ด้วยความสำเร็จที่ยิ่งใหญ่เหนือความคาดหมายนี้ ปาล์มมี่ จึงจัดคอนเสิร์ตครั้งแรกโดยทางค่าย จีเอ็มเอ็ม แกรมมี่ เมื่อวันที่ 7 เมษายน พ.ศ. 2545
คอนเสริตในต่างประเทศ
นอกจากความสำเร็จของเธอในอัลบั้มเดี่ยวทั้งสามแล้ว ปาล์มมี่ ยังได้แสดงคอนเสิร์ตในต่างประเทศหลายครั้ง เช่น ญี่ปุ่น เกาหลี สิงคโปร์ อังกฤษ และออสเตรเลีย ปาล์มมี่เป็นศิลปินไทยหญิงคนเดียวที่แสดงในงาน MTV's Asia Awards 2003 ที่สิงคโปร์ ปาล์มมี่ ยังจัดคอนเสิร์ตใหญ่ในญี่ปุ่นอีก 2 ครั้ง ได้แก่ Palmy's live in Japan ครั้งแรกของ ปาล์มมี่ ที่ Shibuya O-East กรุงโตเกียว เมื่อวันที่ 10 มิถุนายน พ.ศ. 2547 และ Palmy Live in Tokyo Vol. 2 เมื่อวันที่ 13 พฤศจิกายน พ.ศ. 2549 ปาล์มมี่ยังได้แสดงที่ RHB Singapore Cup Final ที่สนามกีฬาแห่งชาติสิงคโปร์ และอีกครั้งที่สิงคโปร์ เธอแสดงที่ Euphoria 2004 ในงานเดียวกับ Michael Learns to Rock และ All4One นอกจากนี้ ปาล์มมี่ ยังได้รับเลือกให้เป็นศิลปินไทยเพียงคนเดียวในการแสดง "Asia Song Festival" ที่ Olympics Park กรุงโซล ประเทศเกาหลี เธอจัด 'Palmy Live Concert in London 2006 และ Indigo O2 Arena 2007
และในปี พ.ศ. 2566 ปาล์มมี่ได้มีโอกาสไปทัวร์คอนเสิร์ตในยุโรปถึง 3 ประเทศด้วยกัน คือวันที่ 25 มีนาคม 2566 แสดงที่ Stadthalle Bulach เมืองซูริค ประเทศสวิสเซอร์แลนด์ วันที่ 26 มีนาคม 2566 แสดงที่ Taylan Event เมืองแฟรงก์เฟิร์ต ประเทศเยอรมันนี และวันที่ 1 เมษายน 2566 แสดงที่ Fryshuset Klubben เมืองสต็อกโฮล์ม ประเทศสวีเดน
คอนเสิร์ตต่างประเทศ
นอกจากคอนเสิร์ตในประเทศไทยแล้ว ปาล์มมี่ยังมีคอนเสิร์ตและการแสดงในต่างประเทศอีกด้วย
นกแต้วแร้วป่าโกงกาง
นกแต้วแร้วป่าโกงกาง หรือ นกแต้วแร้วป่าชายเลน (Mangrove pitta; ) เป็นนกแต้วแร้วชนิดหนึ่ง
เดิมเคยถูกจัดให้เป็นชนิดย่อยของนกแต้วแร้วธรรมดา (P. moluccensis) แต่ปัจจุบันถูกจัดให้เป็นชนิดต่างหากแยกออกมา ซึ่งชื่อวิทยาศาสตร์มาจากภาษาละตินโดยคำว่า "megas" แปลว่า "ใหญ่" และ "rhynch" หรือ "rhunkhos" แปลว่า "ปาก" รวมความหมายคือ "นกที่มีปากใหญ่"
ลักษณะ
นกแต้วแร้วป่าโกงกางเป็นนกขนาดเล็ก ความยาวจากปลายปากจดหาง 18-21 เซนติเมตร ลักษณะทั่วไปคล้ายนกแต้วแร้วธรรมดามาก เพียงแต่ว่านกแต้วแร้วป่าโกงกางบริเวณกระหม่อมเป็นสีน้ำตาลเข้มแทนที่จะเป็นสีดำเหมือนนกแต้วแร้วธรรมดา นอกจากนี้นกแต้วแร้วป่าโกงกาง จะมีปากที่ใหญ่และยาวกว่าโดยยาวประมาณ 4.0 เซนติเมตร ในขณะที่นกแต้วแร้วธรรมดามีปากยาว 3.0 เซนติเมตร ใต้ท้องสีคล้ำกว่า คางสีออกขาว การจำแนกชนิดให้ดูจากลักษณะสีของลำตัวประกอบกับพื้นที่หากิน อันเป็นอุปนิสัยเฉพาะของนกชนิดนี้เป็นส่วนสำคัญในการจำแนกชนิด
พฤติกรรมและถิ่นอาศัย
มีพฤติกรรมมักหากินตัวเดียวโดดเดี่ยว ด้วยการกระโดดหากินตามพื้นชายเลนที่น้ำทะเลลดลงแล้ว ชอบร้องตลอดเวลาที่หากิน เสียงคล้ายนกแต้วแร้วธรรมดาแต่เบาไม่ก้องกังวาน โดยร้องว่า "วิ๊วว วิ๊วว" เมื่อตกใจจะบินขึ้นต้นไม้ แต่ไม่สูงมากนัก บินเร็วและตรงแหล่งอาศัยหากิน อาศัยอยู่เฉพาะในป่าชายเลนซึ่งมีไม้ประเภทโกงกาง, เสม็ดขาว, เสม็ดแดง, ตะบูน, ทองหลางป่า หากินตามพุ่มไม้และพื้นดิน ในช่วงน้ำทะเลลดจะลงมาหากินแถวหาดเลน จับกุ้ง, ปู, หอย, ปูเปี้ยว และสัตว์ชายเลนหน้าดินชนิดมีและไม่มีเปลือกกิน นอกจากนี้ก็ขุดรังปลวก หากินปลวก ตัวอ่อนและไข่ของปลวก และแมลงตามพื้นดินหรือโคนไม้ใหญ่ ส่วนใหญ่จะพบหากินตามที่ดอนที่เป็นโคกหรือเนินสูงในป่าชายเลนมากกว่าตามพื้นที่มีรากหายใจของต้นโกงกางขึ้น เมื่ออิ่มจะขึ้นพักเกาะนอนตามกิ่งไม้ที่ทอดเอนเหนือน้ำหรือในที่รกทึบใกล้น้ำ ฤดูผสมพันธุ์ทำรังวางไข่ จับคู่ทำรังในเดือนมีนาคม-สิงหาคม รังคล้ายรังนกแต้วแร้วธรรมดา คือ เป็นรูปทรงกลมมีทางเข้าออกอยู่ด้านข้าง ภายนอกใช้กิ่งไม้เล็ก ๆ เป็นโครงแบบหลวม ๆ ปิดภายนอกด้วยใบไม้แห้ง, เส้นใยพืช หรือเถาวัลย์เส้นเล็ก ๆ ภายในเป็นแอ่งวางไข่ ปูพื้นรังด้วยรากฝอยของพืชหรือเส้นโครงใบที่พื้นใบย่อยสลายแล้วการแพร่กระจายพันธุ์ เป็นนกประจำถิ่นของบังคลาเทศ, สุมาตรา สำหรับเอเชียตะวันออกเฉียงใต้พบยาก หรืออาจพบบ่อยในบางท้องที่ตามชายฝั่งทะเลของพม่า, ชายฝั่งทะเลทางใต้ด้านตะวันตกของไทย, คาบสมุทรมลายู, มาเลเซียและสิงคโปร์ สำหรับประเทศไทยพบตามชายฝั่งทะเลในภาคใต้ด้านตะวันตก โดยแหล่งที่พบเห็นได้ง่ายและพบบ่อย คือ ป่าชายเลนในตัวอำเภอเมืองกระบี่ จังหวัดกระบี่
จัดเป็นสัตว์ป่าคุ้มครองตามกฎหมาย
พันธสัญญาเดิม
พันธสัญญาเดิม (Old Testament) เป็นศัพท์ศาสนาคริสต์ใช้เรียกคัมภีร์ฮีบรู ซึ่งเป็นชุดคัมภีร์ของชาววงศ์วานอิสราเอลโบราณ ที่รวมกันเป็นส่วนแรกของคัมภีร์ไบเบิลในศาสนาคริสต์ จำนวนหนังสือในพันธสัญญาเดิมจะแตกต่างกันตามแต่ละนิกายในศาสนาคริสต์ นิกายโปรเตสแตนต์ยอมรับเฉพาะหนังสือ 24 เล่มในคัมภีร์ทานัคว่าเป็นพันธสัญญาเดิม แต่แบ่งใหม่เป็น 39 เล่ม ส่วนนิกายโรมันคาทอลิก อีสเทิร์นออร์ทอดอกซ์ คอปติกออร์ทอดอกซ์ และคริสตจักรแห่งเอธิโอเปีย มีจำนวนหนังสือที่รับเข้าในสารบบพันธสัญญาเดิมของตนมากกว่า
รายชื่อหนังสือในภาคพันธสัญญาเดิม
คัมภีร์ไบเบิลภาคพันธสัญญาเดิม แบ่งหนังสือออกเป็น 5 หมวดใหญ่ ได้แก่
มีข้อน่าสังเกตว่าคัมภีร์ไบเบิลในภาคพันธสัญญาเดิม ต้นฉบับเขียนด้วยภาษาฮีบรูเป็นส่วนใหญ่ ดังนั้นชื่อของบุคคลหรือสถานที่ในพันธสัญญาเดิมที่ปรากฏในฉบับแปลตรงหรือฉบับแปลต่อ มักอ้างภาษาฮีบรูบ่อยครั้ง เพื่อให้สามารถเข้าใจความหมายของเนื้อหาในพระคัมภีร์ชัดเจนยิ่งขึ้น
เซิมบาวัง
เซมบาวัง (Sembawang) เป็นเขตวางผังเมืองขนาด 7.08 ตารางกิโลเมตรทางเหนือของนครรัฐสิงคโปร์ มีประชากรทั้งหมด 58,700 คน
เบนจา อะปัญ
เบนจา อะปัญ (เกิด พ.ศ. 2542) เป็นนักศึกษาและนักเคลื่อนไหว เบนจาเป็นหนึ่งในผู้นำของกลุ่มแนวร่วมธรรมศาสตร์และการชุมนุมที่เริ่มต้นการเคลื่อนไหวปฏิรูปสถาบันกษัตริย์ตั้งแต่ 10 สิงหาคม พ.ศ. 2563 ที่ทลายเพดานการเคลื่อนไหวแบบเดิมอย่างสิ้นเชิง ภายหลังเบนจาได้กลายเป็นผู้นำคนสำคัญของกลุ่มแนวร่วมธรรมศาสตร์ฯ ในปี พ.ศ. 2564
ในการประท้วงในประเทศไทย พ.ศ. 2563–2565 เบนจาเป็นหนึ่งในกลุ่มผู้จัดการชุมนุมหน้าสถานทูตเยอรมันประจำประเทศไทยเพื่อกดดันพระบาทสมเด็จพระวชิรเกล้าเจ้าอยู่หัวซึ่งขณะนั้นอาศัยอยู่ในเยอรมันในปี พ.ศ. 2563 ซึ่งมีผู้ร่วมชุมนุมมากกว่า 10,000 คน ในเดือนสิงหาคม พ.ศ. 2564 เบนจาได้เป็นผู้นำการชุมนุมของแนวร่วมธรรมศาสตร์ฯแบบ 'คาร์ม็อบ' เพื่อประท้วงในเรื่องการจัดการวัคซีนที่เกี่ยวข้องกับระบบโครงสร้างเชื่อมโยงกับพระมหากษัตริย์ การปราศรัยในวันนั้นทำให้วันที่ 7 ตุลาคม พ.ศ. 2564 สถานีตำรวจนครบาลทองหล่อจับกุมเบนจาโดยไม่ได้ออกหมายเรียก จากข้อหาความผิดต่อองค์พระมหากษัตริย์ไทย ซึ่งศาลไม่ให้ประกันตัว ทำให้เบนจาถูกคุมขังที่ทัณฑสถานหญิงกลางโดยอยู่ในเรือนจำเป็นเวลาทั้งหมด 100 วัน ก่อนได้รับการประกันตัวและปล่อยตัวชั่วคราวในวันที่ 14 มกราคม พ.ศ. 2565
ชีวิตในช่วงแรก
เบนจา อะปัญ เกิดและโตที่อำเภอวังน้ำเขียว จังหวัดนครราชสีมา เข้าเรียนที่ระดับประถมที่โรงเรียนอนุบาลนครราชสีมา เข้าเรียนระดับมัธยมต้นที่โรงเรียนสุรนารีวิทยา เบนจาไม่ได้สนใจการเมืองตั้งแต่แรกเนื่องจากสมาชิกในครอบครัวนิยมเจ้า แต่เมื่อได้เข้ามาศึกษาต่อระดับมัธยมปลายที่โรงเรียนเตรียมอุดมศึกษา เบนจาได้ทำกิจกรรมโรงเรียน และสนใจการเมืองตั้งแต่ตอนนั้น ซึ่งได้รู้จักกับนักกิจกรรมทางการเมืองคนสำคัญคือพริษฐ์ ชิวารักษ์ตั้งแต่ตอนนั้น
เบนจาสนใจการศึกษาอวกาศและอุตสาหกรรมอวกาศ รวมถึงอยากเป็นนักบินอวกาศตั้งแต่เด็ก เนื่องจากเบนจาอยากทำงานด้านอวกาศซึ่งในประเทศไทยยังไม่พัฒนาเรื่องนี้ จึงได้เปลี่ยนชื่อจากเบญจมาพรเป็นเบนจาเพื่อให้ง่ายต่อการเรียกชื่อเวลาได้ไปทำงานในระดับนานาชาติ
การเคลื่อนไหวทางการเมือง
เบนจา อะปัญ เข้าเรียนที่ สถาบันเทคโนโลยีนานาชาติสิรินธร มหาวิทยาลัยธรรมศาสตร์ เพื่อศึกษาด้านวิศวกรรม. ซึ่งทำให้ได้เข้าร่วมกับแนวร่วมธรรมศาสตร์และการชุมนุม เคลื่อนไหวปฏิรูปสถาบันกษัตริย์ตั้งแต่ 10 สิงหาคม พ.ศ. 2563 ที่ทลายเพดานการเคลื่อนไหวแบบเดิมอย่างสิ้นเชิงกับแกนนำอย่างปนัสยา สิทธิจิรวัฒนกุลและเพนกวิน พริษฐ์ ชิวารักษ์
เบนจาเริ่มต้นการปราศรัยครั้งแรกที่ม็อบตุ้งติ้ง2 ที่สีลม ในวันที่ 7 พฤศจิกายน ในเรื่องการเรียกร้องความเท่าเทียมทางเพศในวงการวิทยาศาสตร์
วันที่ 19 มกราคม พ.ศ. 2564 เบนจาได้ไปประท้วงถือป้าย "ผูกขาดวัคซีน หาซีนให้เจ้า" ที่ไอคอนสยาม ศูนย์การค้าที่สยามพิวรรธน์ (ซึ่งสำนักงานทรัพย์สินพระมหากษัตริย์เป็นหนึ่งในผู้ถือหุ้น) และเครือซีพีเป็นเจ้าของ ซึ่งมีความเกี่ยวข้องกับพระมหากษัตริย์ไทยที่เป็นเจ้าของบริษัทสยามไบโอไซน์ที่ผลิตวัคซีน เบนจาถูกคุกคามและทำร้ายโดยเจ้าหน้าที่ของไอคอนสยาม ทำให้ได้รับความสนใจจากสื่อ
วันที่ 29 เมษายน พ.ศ. 2564 เบนจาและกลุ่มนักเรียนนักศึกษาไปประท้วงที่หน้าศาลอาญาเพื่อส่งจดหมายเรียกร้องการประกันตัวนักเคลื่อนไหวที่กำลังอดอาหารในเรือนจำ เช่น พริษฐ์ โดยนำเอกสารที่ล่ารายชื่อผู้สนับสนุนกว่า 10,000 ชื่อ แนบมาด้วย เบนจาได้เรียกร้องให้ ชนาธิป เหมือนพะวงศ์ รองอธิบดีผู้พิพากษาศาลอาญาที่ไม่ให้ประกันตัว ปล่อยตัวนักเคลื่อนไหวออกมา เบนจาได้โปรยกระดาษที่มีรายชื่อนั้นบนบันไดหน้าศาล และกล่าวว่านักศึกษาไม่ใช่ภัยความมั่นคงแต่อย่างใด แต่อยากที่จะพัฒนาสังคมไทยและสถาบันกษัตริย์ให้อยู่ภายใต้กฎหมาย
เบนจานำแนวร่วมธรรมศาสตร์ฯจัดคาร์ม็อบที่แยกราชประสงค์ขึ้นในวันที่ 10 สิงหาคม และเคลื่อนขบวนไปหน้าอาคารซิโนไทยของรองนายกรัฐมนตรีอนุทิน ชาญวีรกูล และได้ปราศรัยเกี่ยวกับการจัดการวัคซีนของนายกรัฐมนตรีประยุทธ์ จันทร์โอชาที่เอื้อให้กับนายทุนโครงสร้างของเขาเอง ซึ่งกล่าวโยงไปถึงพระมหากษัตริย์
โพรงสมองข้าง
โพรงสมองข้าง (Lateral ventricles) เป็นส่วนหนึ่งของระบบโพรงสมองของสมอง นับเป็นส่วนหนึ่งของเทเลนเซฟาลอน โพรงสมองนี้นับเป็นโพรงสมองที่มีขนาดใหญ่ที่สุด เชื่อมต่อกับโพรงสมองที่สามผ่านทางอินเตอร์เวนทริคูลาร์ ฟอรามินา (interventricular foramina of Monro)
ส่วนต่างๆ ของโพรงสมองข้าง
โพรงสมองข้างแบ่งออกเป็นส่วนที่ยื่น 3 ส่วน ส่วน body ของโพรงสมองข้างเป็นส่วนตรงกลาง อยู่ด้านหลังส่วนยื่นด้านหน้า ส่วน trigone ของโพรงสมองข้างเป็นบริเวณรูปสามเหลี่ยมที่มีส่วน temporal horn อยู่ด้านล่าง ส่วน occipital horn อยู่ด้านหลัง และ body ของโพรงสมองข้างอยู่ด้านหน้า
ตำบลตะเคียนทอง
ตำบลตะเคียนทอง สามารถหมายถึง
เซอรังกูน
เซรางกูน (Serangoon) เป็นเขตวางผังเมืองขนาด 7.37 ตารางกิโลเมตรทางตอนกลางของนครรัฐสิงคโปร์ มีประชากรทั้งหมด 75,600 คน
อัลกรังการ์ลามัญ
อัลกรังการ์ลามัญ (El Gran Carlemany; ) เป็นเพลงชาติของราชรัฐอันดอร์รา ประพันธ์ทำนองโดยอันริก มาร์ฟัญ บ็อนส์ (Enric Marfany Bons) ประพันธ์คำร้องโดยฌูอัน เบ็นย็อก อี บิโบ (Joan Benlloch i Vivó) นำมาใช้เป็นเพลงชาติเมื่อวันที่ 8 กันยายน ค.ศ. 1921 ซึ่งเป็นวันชาติของอันดอร์รา เนื้อเพลงอ้างอิงถึงประเด็นสำคัญหลายประการของวัฒนธรรมและประวัติศาสตร์ของอันดอร์รา เช่น มรดกของจักรวรรดิการอแล็งเฌียง
เหตุเพลิงไหม้ในบากู พ.ศ. 2561
เมื่อวันที่ 2 มีนาคม 2561 เกิดเหตุเพลิงไหม้ ณ ศูนย์บำบัดยาเสพติด สำหรับผู้ป่วยที่ติดฝิ่น ในกรุงบากู ประเทศอาเซอร์ไบจาน มีผู้เสียชีวิตอย่างน้อย 26 คน และ 4 คนต้องรักษาตัวที่โรงพยาบาล
ผลที่ตามมา
กระทรวงสุขภาพกล่าวว่า ผู้ป่วยและพนักงานประมาณ 200 คนออกมาจากโรงพยาบาลได้อย่างปลอดภัย และเหลือ 34 คนที่ต้องการความช่วยเหลือ หลังพนักงานดับเพลิงดับไฟได้สำเร็จจึงพบศพจำนวน 25 ร่าง
ประธานาธิบดี อิลฮัม อะลีเยฟ ได้เข้าดูที่เกิดเหตุ และสั่งให้ตรวจสอบอย่างเป็นทางการ นักเคลื่อนไหวพลเรือนท้องถิ่นโทษว่าเป็นความผิดของการฉ้อราษฎร์บังหลวงและการไม่ปฏิบัติตามระเบียบความปลอดภัยการป้องอัคคีภัย สำนักงานพนักงานอัยการตอบโต้โดยการเริ่มตรวจสอบการละเมิดข้อปฏิบัติการป้องกันอัคคีภัย
พัก ซันดารา
พัก ซันดารา (박산다라; ; เกิด 12 พฤศจิกายน ค.ศ. 1984) ชื่อในการแสดงว่า ดารา (다라; ) เป็นนักร้อง นักแสดง พิธีกรรายการโทรทัศน์ชาวเกาหลีใต้ เริ่มมีชื่อเสียงจากการแข่งขันรายการ สตาร์เซอร์เคิลเควสต์ (Star Circle Quest) ของฟิลิปปินส์เมื่อ ค.ศ. 2004 หลังจากนั้นก็ประสบความสำเร็จในการงานด้านร้องเพลงและแสดง ก่อนเดินทางกลับเกาหลีใต้บ้านเกิดใน ค.ศ. 2007 ต่อมาใน ค.ศ. 2009 เปิดตัวเป็นสมาชิกเกิร์ลกรุปทูเอนีวัน (2NE1) ซึ่งภายหลังกลายเป็นหนึ่งในเกิร์ลกรุปที่มียอดขายดีที่สุดตลอดกาล
ในฟิลิปปินส์ พัก ซันดารา เป็นชาวเกาหลีใต้ผู้มีชื่อเสียงโด่งดังที่สุดคนหนึ่ง และถือกันว่า เป็นผู้ทรงอิทธิพลแห่งกระแสเกาหลี พัก ซันดารา ออกผลงานเพลงชุดแรกชื่อ ซันดารา เป็นเอกซ์เทนเดดเพลย์ซึ่งขายได้กว่าหนึ่งแสนชุด และเป็นผลงานเพียงหนึ่งเดียวของศิลปินเกาหลีในฟิลิปปินส์ที่สมาคมอุตสาหกรรมเพลงฟิลิปปินส์ (Philippine Association of the Record Industry) รับรองให้อยู่ระดับแพล็ตทินัม (platinum) พัก ซันดารา ยังแสดงภาพยนตร์ฟิลิปปินส์อีกหลายเรื่อง รวมถึงเรื่อง บีคัซอ็อฟยู (Bcuz of U) ที่ทำให้เธอได้รับรางวัลนักแสดงหน้าใหม่ยอดเยี่ยม
เมื่อพัก ซันดารา เข้าเป็นสมาชิกวงทูเอนีวันใน ค.ศ. 2009 แล้ว ซิงเกิลแรกของวง คือ "ฟายเออร์" (Fire) นำพาวงไปสู่ชื่อเสียงในไม่ช้า พัก ซันดารา ยังออกซิงเกิลเพลงเกาหลีของตนเองเป็นชุดแรกในปีเดียวกันนั้น คือ "คิส" (Kiss) แต่วงทูเอนีวันเริ่มหยุดกิจกรรมตั้งแต่ ค.ศ. 2014 ซึ่งทำให้พัก ซันดารา มีเวลาหันเหไปจับงานทางโทรทัศน์มากขึ้น ในปีนั้น เธอได้เริ่มเป็นพิธีกรร่วมในรายการ ทูยูพรอเจกต์ชูการ์แมน (Two Yoo Project Sugar Man) และยังได้เป็นกรรมการตัดสินการประกวดความสามารถในรายการ ปินอยบอยแบนด์ซูเปอร์สตาร์ (Pinoy Boyband Superstar) ของฟิลิปปินส์ ในโอกาสต่อ ๆ มา เธอได้แสดงละครหลายเรื่อง เรื่อง ดอกเตอร์เอียน (Dr. Ian) ที่เผยแพร่ใน ค.ศ. 2016 นั้นทำให้เธอได้รับรางวัลนักแสดงหญิงยอดเยี่ยม
เมื่อเลิกวงทูเอนีวันใน ค.ศ. 2016 แล้ว พัก ซันดารา ทำสัญญาอยู่กับวายจีเอนเตอร์เทนเมนต์ต่อไป
และพัก ซันดารา ได้ออกจากวายจีเอนเตอร์เทนเมนต์ ในวันที่ 14 พฤษภาคม 2021 เพราะสัญญาหมดอายุ
แหล่งข้อมูลอื่น
1984
นิว7วันเดอส์ออฟเดอะเวิลด์
นิว7วันเดอส์ออฟเดอะเวิลด์ (New7Wonders of the World) เป็นการริเริ่มตั้งแต่ปี 2543 โดยเป็นส่วนหนึ่งของโครงการรอบสหัสวรรษในการเลือกสิ่งมหัศจรรย์ของโลกจากการคัดเลือกอนุสรณ์สถานที่มีอยู่ 200 แห่ง การสำรวจความเห็นของประชาชนนี้มี Bernard Weber เป็นผู้นำ และมูลนิธิ New7Wonders เป็นผู้จัดระเบียบ ซึ่งเป็นองค์การตั้งอยู่ในซูริก ประเทศสวิสเซอร์แลนด์ ประกาศผลเมื่อวันที่ 7 กรกฎาคม 2550 ที่กรุงลิสบอน
รายชื่อสิ่งมหัศจรรย์ใหม่ที่ถูกเสนอชื่อ
สิ่งมหัศจรรย์อีก 13 แห่งที่ได้รับคัดเลือกในรอบสุดท้าย
วัดพุทธาราม (จังหวัดนครปฐม)
วัดพุทธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางปลา อำเภอบางเลน จังหวัดนครปฐม
วัดพุทธาราม แต่เดิมเป็นที่ทำนา โดยได้มีนายหยิบ นางสังเวียน ศรีชัยนาท ได้มีศรัทธาที่จะสร้างวัดขึ้นในบริเวณบ้านดอนสามสิบ ด้วยในละแวกนี้วัดอยู่ห่างไกล เมื่อประมาณเดือน 12 ข้างแรม พ.ศ. 2523 จึงถวายที่ดินจำนวน 8 ไร่เศษ ให้สร้างเป็นที่พักสงฆ์ขึ้นและได้ไปนิมนต์พระอาจารย์จำนงค์ สิริวณฺโณ กับพระสงฆ์จำนวน 8 รูป ที่วัดบางซอ อำเภอสองพี่น้อง จังหวัดสุพรรณบุรี มาเป็นผู้ดูแลในการสร้างที่พักสงฆ์ หลังจากนั้นพระอาจารย์จำนงค์ ได้ชวนผู้มีจิตศรัทธาสร้างถาวรวัตถุขึ้น เช่น หอสวดมนต์ ศาลา กุฏิสงฆ์ ต่อมามีนายบุญมี นางปราง ปิ่นทองคำ เกิดศรัทธาถวายที่ดินให้บ้างและขายให้ทางวัดในราคาถูกบ้างเป็นเนื้อที่ 7 ไร่เศษ หลัง จากนั้นได้มีนางปลิว แสงสุขดี เกิดศรัทธาก็ถวายที่ดินและขายบ้างในราคาถูก เป็นเนื้อที่ 2 ไร่เศษ รวมเป็นเนื้อที่วัดจำนวน 17 ไร้เศษ
พระอาจารย์จำนงค์ได้ร่วมกับชาวบ้านดอนสามสิบ โดยมี นายเอก ลิ่วเวหาผู้ใหญ่บ้านในขณะนั้นได้ร่วมกันพัฒนาที่พักสงฆ์ จนเกิดความเจริญ จนได้ยกเป็นสำนักสงฆ์ที่ถูกต้องตามกฎมหาเถรสมาคมได้ชื่อว่า สำนักสงฆ์สันติธรรม ต่อมาพระอาจารย็จำนงค์ได้ย้ายกลับไปที่วัดเก่า ทางคณะสงฆ์แต่งตั้งพระอาจารย์ชั้น ปสนฺโน เป็นเจ้าสำนักต่อมา เมื่อ พ.ศ. 2524 ได้มีคุณสมชาย ไทยผดุงพานิชได้มาสร้างอุโบสถขึ้น 1 หลัง และเสนาสนะอื่น ๆ เช่น ศาลาการเปรียญ กุฏิสงฆ์ และเมรุ
วัดพุทธารามได้รับอนุญาตยกให้เป็นวัดที่ถูกต้องเมื่อวันที่ 8 ตุลาคม พ.ศ. 2540 ผู้ขออนุญาตคือ นายสมชาย ไทยผดุงพานิช และพระอธิการชั้น ปสนฺโน ได้รับการแต่งตั้งดำรงเจ้าอาวาส รูปแรก ของวัดต่อมา วัดได้รับพระราชทานวิสุงคามสีมา เมื่อวันที่ 4 มิถุนายน พ.ศ. 2543
การสังหารหมู่ที่มาลเมดีย์
การสังหารหมู่ที่มาลเมดีย์ เป็นอาชญากรรมสงครามซึ่งเชลยศึกทหารอเมริกัน 84 นายถูกสังหารโดยทหารเยอรมันผู้ที่จับกุมใกล้กับมาลเมดีย์ ประเทศเบลเยียมในช่วงสงครามโลกครั้งที่สอง การสังหารหมู่ครั้งนี้เกิดขึ้นเมื่อวันที่ 17 ธันวาคม ค.ศ. 1944 ที่สี่แยก Baugnez โดยสมาชิกของ คัมพ์กรุพเพอ ไพร์เพอร์(Kampfgruppe Peiper)(ส่วนหนึ่งของกองพลพันเซอร์เอ็สเอ็สที่ 1) หน่วยกองกำลังรบเยอรมันในช่วงยุทธการตอกลิ่ม
คำนี้ยังได้ใช้กันโดยทั่วไปกับหนึ่งในการสังหารหมู่โดยหน่วยรบเดียวกันในวันเดียวกันและวันต่อๆไป ซึ่งเป็นหัวข้อของการพิจารณาคดีการสังหารหมู่ที่มาลเมดีย์ ส่วนหนึ่งของการพิจารณาคดีดาเคา เมื่อปี ค.ศ. 1946 การพิจารณาคดีนี้เป็นจุดสำคัญของโต้เถียง
สนามกีฬา 974
สนามกีฬา 974 (استاد ٩٧٤, เดิมชื่อสนามกีฬารอสอะบูอะบูด (استاد رأس أبو عبود)) เป็นสนามฟุตบอลที่มีกำหนดการรื้อถอน ในเขตรอสอะบูอะบูด นครโดฮา ประเทศกาตาร์ ห่างจากกรุงโดฮาไปทางตะวันออกประมาณ 10 กิโลเมตร เปิดดำเนินการเมื่อวันที่ 30 พฤศจิกายน พ.ศ. 2564 เป็นสนามกีฬาชั่วคราวที่ทำจากตู้คอนเทนเนอร์ที่หมุนเวียนกลับมาใช้ใหม่จำนวน 974 ตู้ โดยใช้ในการจัดการแข่งขันฟุตบอลอาหรับคัพ 2021 และฟุตบอลโลก 2022 หลังจากจบรายการจึงเริ่มทำการรื้อถอน เป็นสนามกีฬาชั่วคราวแห่งแรกในประวัติศาสตร์ของการแข่งขันฟุตบอลโลก
การออกแบบและก่อสร้าง
สนามกีฬาได้รับการออกแบบโดยบริษัท เฟนวิคอิริบาร์เรนอาร์คิเทคส์ (Fenwick Iribarren Architects) สร้างขึ้นในพื้นที่ริมน้ำขนาด 450,000 ตารางเมตร มีการออกแบบเป็นหน่วยแยก (modular design) ประกอบด้วยตู้ขนส่งสินค้าที่นำกลับมาใช้ใหม่จำนวน 974 ตู้ โดยเป็นการแสดงความเคารพต่อประวัติศาสตร์ของพื้นที่ซึ่งเป็นแหล่งอุตสาหกรรม และหมายเลขรหัสโทรศัพท์ระหว่างประเทศสำหรับกาตาร์ (+974) ตู้คอนเทนเนอร์บางตู้บรรจุสิ่งอำนวยความสะดวกในสนามกีฬา เช่น ห้องน้ำ และบริเวณขายอาหารว่าง โครงสร้างทั้งหมดจะถูกรื้อออกและได้ถูกออกแบบให้สามารถประกอบใหม่ที่อื่น สนามแห่งนี้เป็นสถานที่ชั่วคราวแห่งแรกสำหรับการแข่งขันฟุตบอลโลก
สนามกีฬาแห่งนี้เป็นหนึ่งในแปดแห่ง ที่ทำการสร้างขึ้นหรือปรับปรุงใหม่สำหรับการแข่งขันฟุตบอลโลก 2022 กระบวนการจัดหาสำหรับการปรับปรุงสนามกีฬาเริ่มขึ้นในปี พ.ศ. 2560 ผู้มีส่วนในการก่อสร้างสนามกีฬาแห่งนี้ได้แก่ บริษัทรับเหมา เอชบีเค (HBK Contracting Company), สำนักออกแบบและให้คำปรึกษา ดีซีบี-คิวเอ (DCB-QA), บริษัทจัดการโครงการและการก่อสร้าง ไทม์กาตาร์ (Time Qatar), บริษัทออกแบบ เฟนวิคอิริบาร์เรนอาร์คิเทคส์ (Fenwick Iribarren Architects, FI-A), บริษัทที่ปรึกษาวิศวกรรมโครงสร้าง ชไลชแบร์เกอร์มันน์ (Schlaich Bergermann Partner) และบริษัทที่ปรึกษาวิศวกรรมสิ่งแวดล้อม ฮิลสันมอแรน (Hilson Moran) สถาปนิกของบริษัทเฟนวิคอิริบาร์เรนกล่าวว่า "แนวคิดคือการหลีกเลี่ยงการสร้าง "สิ่งที่มีค่าและมีค่าใช้จ่ายจำนวนมากในการบำรุงรักษาแต่ไม่ค่อยมีประโยชน์" เนื่องจากสนามกีฬาจะไม่มีการใช้งานหลังจบทัวร์นาเมนต์ ดังที่เคยเกิดขึ้นหลังจากการแข่งขันฟุตบอลโลกในครั้งก่อน"
สนามกีฬาแห่งนี้ได้รับการจัดอันดับสี่ดาวจากระบบประเมินความยั่งยืน Global Sustainability Assessment System (GSAS)
ประวัติ
สนามแห่งนี้ประกาศเปิดตัวในชื่อสนามกีฬารอสอะบูอะบูด เมื่อวันที่ 20 พฤศจิกายน พ.ศ. 2564 และต่อมาได้เปลี่ยนชื่ออย่างเป็นทางการเป็นสนามกีฬา 974
การแข่งขันฟุตบอลในสนามแห่งนี้นัดแรกจัดขึ้นในวันที่ 30 พฤศจิกายน พ.ศ. 2564 ซึ่งเป็นวันเปิดการแข่งขันอาหรับคัพ 2021 ระหว่างทีมชาติสหรัฐอาหรับเอมิเรตส์และซีเรีย โดยสนามกีฬา 974 เป็นสนามที่ใช้ในการจัดแข่งขันอาหรับคัพจำนวน 6 นัด
สนามแห่งนี้ใช้จัดการแข่งขัน 7 นัดในฟุตบอลโลก 2022 รวมถึงการแข่งขันระหว่างทีมชาติบราซิลและเกาหลีใต้ ในรอบ 16 ทีมสุดท้าย
การใช้งานในอนาคต
เดิมทีคาดว่าสนามกีฬาที่ประกอบขึ้นใหม่จะถูกสร้างที่ไหนสักแห่งในทวีปแอฟริกา แต่มีการเสนอว่าอาจเป็นที่ประเทศอุรุกวัย โดยหากการเสนอตัวเป็นเจ้าภาพร่วมของ อุรุกวัย-อาร์เจนตินา-ชิลี-ปารากวัย ประสบความสำเร็จอาจมีการใช้เป็นสนามสำหรับจัดการแข่งขันฟุตบอลโลก 2030
ผลการแข่งขัน
เวลาท้องถิ่น (เวลามาตรฐานอาระเบีย AST (UTC+3))
เคาน์ตีฟลานเดอส์
เคาน์ตีแห่งฟลานเดอส์ (County of Flanders; Graafschap Vlaanderen; Groafschap Vloandern; Comté de Flandre) เป็นอาณาจักรในอดีตที่มีเขตแดนอยู่ภายในกลุ่มประเทศแผ่นดินต่ำ
สนามกีฬา 974
อาหรับคัพ 2021
จัดการแข่งขันจำนวนหกนัด
เคาน์ตีฟลานเดอส์
ตั้งแต่ ค.ศ. 862 เป็นต้นมา บรรดาศักดิ์ "เคานต์แห่งฟลานเดอส์" เป็นหนึ่งในสิบสองบรรดาศักดิ์สำคัญของราชอาณาจักรฝรั่งเศส โดยมีศูนย์กลางอยู่ใกล้ ๆ กับเมืองเกนต์ บรูช และอีเปอร์ (ในเบลเยียมปัจจุบัน) ซึ่งเคยเป็นแคว้นที่สำคัญแห่งหนึ่งของยุโรปในอดีต
สนามกีฬา 974
ฟุตบอลโลก 2022
สนามกีฬา 974 ใช้ในการแข่งขันจำนวนเจ็ดนัด
เคาน์ตีฟลานเดอส์
ก่อนช่วง ค.ศ. 1477 ดินแดนนี้ตกเป็นเมืองประเทศราชของฝรั่งเศสโดยตั้งอยู่ฝั่งตะวันตกของแม่น้ำสเกลต์ โดยเรียกว่า "รอยัลฟลานเดอส์" (Kroon-Vlaanderen; Flandre royale) นอกจากนี้ตั้งแต่ช่วงภายหลังศตวรรษที่ 11 เป็นต้นมา เคานต์แห่งฟลานเดอส์มีอำนาจเหนือดินแดนฝั่งตะวันออกของแม่น้ำโดยเป็นรัฐศักดินาในจักรวรรดิโรมันอันศักดิ์สิทธิ์ โดยเรียกว่า "อิมพิเรียลฟลานเดอส์" (Rijks-Vlaanderen; Flandre impériale) ในช่วง ค.ศ. 1384 เป็นต้นมากลายเป็นส่วนหนึ่งของเนเธอร์แลนด์ของบูร์กอญซึ่งมีความสัมพันธ์ที่ไม่ค่อยสู้ดีนักกับราชสำนักฝรั่งเศส และในที่สุดเคาน์ตีได้ตกเป็นของจักรวรรดิจากสนธิสัญญามาดริดใน ค.ศ. 1526 และสงครามสันนิบาตกอญักใน ค.ศ. 1529
ต่อมาใน ค.ศ. 1795 ก็ได้ยึดครองดินแดนที่เสียไปกลับมา ซึ่งเคยอยู่ในเนเธอร์แลนด์ของออสเตรีย และได้ถูกผนวกเข้ากับฝรั่งเศสในสมัยสาธารณรัฐฝรั่งเศส และต่อมาในยุทธการวอเตอร์ลู เคาน์ตีนี้ก็ได้ผนวกเข้ากับสหราชอาณาจักรเนเธอร์แลนด์ใน ค.ศ. 1815
ดินแดนในอาณาเขตเคาน์ตีแห่งฟลานเดอส์ในอดีตนั้น (ยกเว้นบริเวณฟลานเดอส์ของฝรั่งเศส ถือเป็นดินแดนที่เป็นส่วนหนึ่งของราชอาณาจักรฝรั่งเศสตั้งแต่ยุคกลางที่ตั้งอยู่นอกเขตแดนฝรั่งเศสในปัจจุบัน
ธงและตราอาร์ม
ตราอาร์มของเคาน์ตีฟลานเดอส์นั้นถูกริเริ่มโดยฟีลิปแห่งอาลซัส ผู้ครองบรรดาศักดิ์เคานต์แห่งฟลานเดอส์ระหว่าง ค.ศ. 1168–1191 โดยมีสัญลักษณ์เป็นสิงโตสีดำปีนอยู่บนพื้นหลังสีทอง ในเรื่องเล่าเกี่ยวกับยุทธการเดือยทอง (Battle of the Golden Spur) โดยมีตราอาร์มนี้เป็นชุดเกราะ และทั้งกองทัพได้พร้อมใจกันร้องเป็นภาษาเดียวกันว่า "ฟลานเดอส์เจ้าสิงโต" (Vlaendr'n den leeuw) ซึ่งเป็นส่วนสำคัญในการสร้างขวัญกำลังใจชาวเฟลมิชทั้งหลาย ซึ่งต่อมาได้มีอิทธิพลในวรรณกรรม De Leeuw van Vlaanderen ประพันธ์โดยแฮ็นดริก กงซีย็องส์ และในที่สุดสัญลักษณ์นี้ก็ได้กลายมาเป็นตราอาร์มประจำเคาน์ตีฟลานเดอส์ในเวลาต่อมา
ทิฐิ
ทิฐิ (อ่านว่า ทิดถิ) (ทิฏฺฐิ, View) แปลว่า การเห็น ในพระพุทธศาสนาใช้ในความหมายเดียวกับ "มิจฉาทิฐิ" คือการเห็นผิด มี 2 ประการ ได้แก่ สัสสตทิฐิ (การเห็นว่าเที่ยง) อุจเฉททิฐิ (การเห็นว่าขาดสูญ) เป็นต้น
หากเป็นการเห็นถูก (Right View) เรียกว่า สัมมาทิฐิ เป็นองค์ประกอบหนึ่งของ ปัญญา หรือ การเห็นตรง หรือ ทิฐิวิสุทธิ ซึ่งหมายถึงความรู้เข้าใจโลกตามที่เป็นจริง ว่าเป็นองค์ประชุมของนามรูป มีเกิด ดับ เปลี่ยนแปลง ไม่อาจยึดถือเอาเป็นตัวตนเป็นสัตว์บุคคลได้ เป็นเหตุข่มความเข้าใจผิดไม่หลงเพลิดเพลินโลก
นอกจากนี้ในภาษาไทยมักใช้ในความหมายว่าความอวดดื้อถือดี ความดื้อรั้น ความตะแบงทั้งที่รู้ว่าผิดแต่ไม่ยอมรับและไม่ยอมแก้ไข เช่นที่ใช้ว่า "เขามีทิฐิมาก ไม่ยอมลงใคร" ทิฐิมานะของเขาทำให้เขาเข้ากับใครไม่ได้เลยในที่ทำงาน"
ปุพพันตกัปปิกะ
ปุพพันตกัปปิกทิฏฐิ แปลว่า ความเห็นหรือทฤษฎีของพวกที่กำหนดขึ้น อาศัยส่วนของขันธ์ (เบญจขันธ์) อันเป็นอดีต
สัสสตทิฏฐิ ๔
๑. เห็นว่า ตัวตน (อัตตา) และโลกเที่ยง เพราะระลึกชาติได้ ตั้งแต่ชาติเดียว จนถึงแสนชาติ
๒. เห็นว่า ตัวตน และโลกเที่ยง เพราะระลึกชาติได้เป็นกัปป์ๆ ตั้งแต่กัปป์เดียวถึงสิบกัปป์
๓. เห็นว่า ตัวตน และโลกเที่ยง เพราะระลึกชาติได้มากกัปป์ ตั้งแต่สิบกัปป์ถึงสี่สิบกัปป์
๔. นักเดา เดาตามความคิดคาดคะเนว่าโลกเที่ยง
เอกัจจสัสสติกทิฏฐิ เอกัจจอสัสสติกทิฏฐิ ๔
๕. เห็นว่า พระพรหมเที่ยง แต่พวกเราที่พระพรหมสร้างไม่เที่ยง
๖. เห็นว่า เทวดาพวกอื่นเที่ยงพวกที่มีโทษเพราะเล่นสนุกสนาน (ขิฑฑาปโทสิกา)ไม่เที่ยง
๗. เห็นว่า เทวดาพวกอื่นเที่ยง พวกที่มีโทษเพราะคิดร้ายผู้อื่น (มโนปโทสิกา) ไม่เที่ยง
๘. นักเดา เดาตามความคิดคาดคะเนว่า ตัวตนฝ่ายกายไม่เที่ยง ตัวตนฝ่ายจิตเที่ยง
๙. เห็นว่าโลกมีที่สุด
๑๐. เห็นว่าโลกไม่มีที่สุด
๑๑. เห็นว่าโลกมีที่สุด เฉพาะด้านบนกับด้านล่าง ส่วนด้านกว้าง หรือด้านขวาง ไม่มีที่สุด
๑๒. นักเดา เดาตามความคิดคาดคะเนว่า โลกมีที่สุดก็ไม่ใช่ ไม่มีที่สุดก็ไม่ใช่
อมราวิกเขปิกทิฏฐิ ๔
๑๖. เพราะโง่เขลา จึงพูดปฏิเสธแบบข้อ ๑ และไม่ยอมรับหรือยืนยันอะไรเลย
อธิจจสมุปปันนิกทิฏฐิ ๒
๑๗. เห็นว่าสิ่งต่างๆ มีขึ้นเอง โดยไม่มีเหตุ เพราะเคยเกิดเป็นอสัญญีสัตว์
อปรันตกัปปิกวาท
อปรันตกัปปิกวาท ผู้ปรารภเบื้องปลาย ได้แก่ส่วนที่เป็นอนาคต มี ๕ กลุ่ม แบ่งย่อยออกเป็น ๔๔ สำนัก
ใน ๕ กลุ่มของนักคิด สามกลุ่มแรกเห็นว่า อัตตา (อาตมัน) หรือวิญญาณ หลังตายแล้วยังมีอยู่ (อุทธมาฆาตนิกา) ในลักษณะเป็นทรัพย์ ( Substance ) เป็นตัวรองรับคุณสมบัติต่าง ๆ เป็นตัวไปเกิดใหม่ สืบภพชาตินิรันดร (อโรคะ)
สัญญีทิฏฐิ เห็นว่า อัตตาหลังตายแล้วมีสัญญา
๑๙. อัตตาที่มีรูป ยั่งยืน มีสัญญา
๒๐. อัตตาที่ไม่มีรูป ยั่งยืน มีสัญญา
๒๒. อัตตาทั้งที่มีรูปก็มิใช่ ทั้งที่ไม่มีรูปก็มิใช่ ยั่งยืน มีสัญญา
๒๓. อัตตาที่มีที่สุด ยั่งยืน มีสัญญา
๒๔. อัตตาที่ไม่มีที่สุด ยั่งยืน มีสัญญา
๒๕. อัตตาทั้งที่มีที่สุด ทั้งที่ไม่มีที่สุด ยั่งยืน มีสัญญา
๒๖. อัตตาทั้งที่มีที่สุดก็มิใช่ ทั้งที่ไม่มีที่สุดก็มิใช่ ยั่งยืน มีสัญญา
๒๗. อัตตาที่มีสัญญาอย่างเดียวกัน ยั่งยืน มีสัญญา
๒๘. อัตตาที่มีสัญญาต่างกัน ยั่งยืน มีสัญญา
๒๙. อัตตาที่สัญญาย่อมเยา ยั่งยืน มีสัญญา
๓๐. อัตตาที่มีสัญญาหาประมาณมิได้ ยั่งยืน มีสัญญา
๓๑. อัตตาที่มีสุขอย่างเดียว ยั่งยืน มีสัญญา
๓๒. อัตตาที่มีทุกข์อย่างเดียว ยั่งยืน มีสัญญา
๓๓. อัตตาที่มีทั้งสุขและทุกข์ ยั่งยืน มีสัญญา
๓๔. อัตตาที่มีทุกข์ก็มิใช่ สุขก็มิใช่ ยั่งยืน มีสัญญา
ตนทั้ง ๑๖ ประเภทนี้ ตายไปแล้ว ก็มีสัญญา คือความจำได้หมายรู้ทั้งสิ้น
หมวดเห็นว่าไม่มีสัญญา (อสัญญีทิฏฐิ) ๘
ตนมีรูปจนถึงตนมีที่สุดก็มิใช่ ไม่มีที่สุดก็มิใช่ ทั้ง ๘ ประเภทนี้ ตายไปแล้วก็ไม่มีสัญญา คือไม่มีความจำได้หมายรู้
๓๕. อัตตาที่มีรูป เบื้องหน้าแต่ตาย ย่อมไม่แปรผัน ไม่มีสัญญา
๓๖. อัตตาที่ไม่มีรูป เบื้องหน้าแต่ ตาย ย่อมไม่แปรผัน ไม่มีสัญญา
๓๗. อัตตาทั้งที่มีรูปและไม่มีรูป เบื้องหน้าแต่ตาย ย่อมไม่แปรผัน ไม่มีสัญญา
๓๘. อัตตาที่มีรูปก็ไม่ใช่ ที่หารูปมิ ได้ก็มิใช่ เบื้องหน้าแต่ตาย ย่อมไม่แปรผัน ไม่มีสัญญา
๓๙. อัตตาที่มีที่สุด เบื้องหน้าแต่ ตาย ย่อมไม่แปรผัน ไม่มีสัญญา
๔๐. อัตตาที่หาที่สุดมิได้ เบื้องหน้า แต่ตาย ย่อมไม่แปรผัน ไม่มีสัญญา
๔๑. อัตตาทั้งที่มีที่สุดและไม่มีที่สุด เบื้องหน้าแต่ตาย ย่อมไม่แปรผัน ไม่มีสัญญา
๔๒. อัตตาที่มีที่สุดก็ไม่ใช่ ที่หาที่สุด มิได้ก็ไม่ใช่ เบื้องหน้าแต่ตาย ย่อมไม่แปรผัน ไม่มีสัญญา
หมวดเห็นว่ามีสัญญาก็มิใช่ ไม่มีสัญญาก็มิใช่ (เนวสัญญีนาสัญญีทิฏฐิ) ๘
๑. อัตตาที่มีรูป เบื้องหน้าแต่ตาย ย่อมไม่แปรผัน จึงบัญญัติอัตตานั้นว่า มีสัญญาก็ไม่ใช่ ไม่มีสัญญาก็ไม่ใช่
๒. อัตตาที่ไม่มีรูป เบื้องหน้าแต่ ตาย ย่อมไม่แปรผัน จึงบัญญัติอัตตานั้นว่า มีสัญญาก็ไม่ใช่ ไม่มีสัญญาก็ไม่ใช่
๓. อัตตาทั้งที่มีรูปและไม่มีรูป เบื้องหน้าแต่ตาย ย่อมไม่แปรผัน จึงบัญญัติอัตตานั้นว่า มีสัญญาก็ไม่ใช่ ไม่มีสัญญาก็ไม่ใช่
๕. อัตตาที่มีที่สุด เบื้องหน้าแต่ตาย ย่อมไม่แปรผัน จึงบัญญัติอัตตานั้นว่า มีสัญญาก็ไม่ใช่ ไม่มีสัญญาก็ไม่ใช่
๗. อัตตาทั้งที่มีที่สุดและไม่มีที่สุด เบื้องหน้าแต่ตาย ย่อมไม่แปรผัน จึงบัญญัติอัตตานั้นว่า มีสัญญาก็ไม่ใช่ ไม่มีสัญญาก็ไม่ใช่
๘. อัตตามีที่สุดก็ไม่ใช่ ไม่มีที่สุดก็ ไม่ใช่ เบื้องหน้าแต่ตาย ย่อมไม่แปรผัน จึงบัญญัติอัตตานั้นว่า มีสัญญาก็ไม่ใช่ ไม่มีสัญญาก็ไม่ใช่
หมวดเห็นว่า ขาดสูญ (อุจเฉททิฏฐิ) ๗
๕๑. ตนที่เป็นของมนุษย์และสัตว์
๕๓. ตนที่เป็นของทิพย์ มีรูป สำเร็จจากใจ
๕๔. ตนที่เป็นอากาสานัญจายตนะ
๕๕. ตนที่เป็นวิญญาณาสัญญายตนะ
๕๖. ตนที่เป็นอากิญจัญญายตนะ
ทั้ง ๗ ประเภทนี้ เมื่อสิ้นชีพแล้วก็ขาดสูญ ไม่เกิดอีก
หมวดเห็นสภาพบางอย่างเป็นนิพพานในปัจจุบัน (ทิฏฐธรรมนิพพานทิฏฐิ) ๕
๕๘. เห็นว่าการเพียบพร้อมด้วยกามคุณ ๕ เป็นนิพพานอย่างยอดในปัจจุบัน
๕๙. เห็นว่าการเพียบพร้อมด้วยฌานที่ ๑  เป็นนิพพานอย่างยอดในปัจจุบัน
๖๐. เห็นว่าการเพียบพร้อมด้วยฌานที่ ๒ เป็นนิพพานอย่างยอดในปัจจุบัน
๖๒. เห็นว่าการเพียบพร้อมด้วยฌานที่ ๔ เป็นนิพพานอย่างยอดในปัจจุบัน
ประเทศเวียดนามใต้
ประเทศเวียดนามใต้ หรือเรียกชื่ออย่างเป็นทางการว่า สาธารณรัฐเวียดนาม (Việt Nam Cộng Hòa; République du Viêt Nam) เป็นรัฐที่ปกครองบริเวณตอนใต้ของเวียดนามระหว่างปี พ.ศ. 2498 ถึง พ.ศ. 2518 ซึ่งต่างชาติโดยเฉพาะรัฐประชาธิปไตยและชาติต่อต้านคอมมิวนิสต์นิยมเรียกในชื่อว่า เวียดนามใต้ คำเรียก เวียดนามเหนือ และเวียดนามใต้ ถูกใช้อย่างแพร่หลายในปี พ.ศ. 2497 ในการประชุมที่เจนีวา ซึ่งแบ่งประเทศเวียดนามออกเป็นสองส่วนโดยเส้นขนานที่ 17 ในระหว่างสงครามเวียดนาม เวียดนามใต้ได้รับการสนับสนุนจากสหรัฐอเมริกา
ในอดีต เวียดนามใต้เคยเป็นอาณานิคมของฝรั่งเศสในชื่อ โคชินไชนา หลังสงครามโลกครั้งที่ 2 เวียดมินห์ซึ่งนำโดยโฮจิมินห์ สถาปนารัฐคอมมิวนิสต์ขึ้นที่ฮานอย ในปีพ.ศ. 2492นักการเมืองที่ไม่ฝักใฝ่คอมมิวนิสต์ ก่อตั้งรัฐบาลขึ้นที่เมืองไซ่ง่อนซึ่งนำโดยอดีตจักรพรรดิบ๋าว ดั่ย ในปี 2498 บ๋าว ดั่ย ถูกปลดโดยนายกรัฐมนตรีโง ดิ่ญ เสี่ยม และแต่งตั้งตนขึ้นเป็นประธานาธิบดี หลังจากเสี่ยมเสียชีวิตจากการรัฐประหารในปี พ.ศ. 2506 ได้มีรัฐบาลทหารอายุสั้นหลายสมัยได้ปกครองเวียดนามใต้จนถึงปี พ.ศ. 2510 พลโท เหงียน วัน เถี่ยวได้ขึ้นเป็นประธานาธิบดีและได้ปกครองเวียดนามใต้จนถึงปี พ.ศ. 2518 สงครามเวียดนามเริ่มต้นในปี พ.ศ. 2502 โดยกองกำลังเวียดกงซึ่งได้รับสนับสนุนโดยเวียดนามเหนือ การรบถึงจุดตัดสินในปีพ.ศ. 2511 แม้จะมีสนธิสัญญาสันติภาพในปีพ.ศ. 2516 แต่การรบยังคงต่อเนื่องจนกระทั่ง กองทัพเวียดนามเหนือยึดกรุงไซ่ง่อนได้ในวันที่ 30 เมษายน พ.ศ. 2518
การก่อตั้งเวียดนามใต้
ในช่วงสงครามโลกครั้งที่สอง อาณานิคมอินโดจีนถูกปกครองโดยรัฐบาลวีชีฝรั่งเศส และถูกยึดครองโดยญี่ปุ่นในเดือนกันยายน ค.ศ. 1940 กองทัพญี่ปุ่นได้ล้มล้างการปกครองระบอบวีชีเมื่อวันที่ 9 มีนาคม ค.ศ. 1945 จักรพรรดิบ๋าว ดั่ย จึงประกาศให้เวียดนามเป็นอิสระ แต่เมื่อญี่ปุ่นยอมจำนนเมื่อวันที่ 16 สิงหาคม ค.ศ. 1945 ส่งผลให้จักรพรรดิบ๋าว ดั่ย ทรงสละราชสมบัติ และโฮจิมินห์ได้ประกาศจัดตั้งสาธารณรัฐประชาธิปไตยเวียดนาม หรือ (DRV) ขึ้นในฮานอย และเหวียตมิญได้เข้าควบคุมดินแดนเวียดนามเกือบทั้งหมด ในเดือนมิถุนายน ค.ศ. 1946 ฝรั่งเศสประกาศให้อาณานิคมโคชินไชนาเป็นสาธารณรัฐ โดยได้แยกออกจากอาณานิคมทางตอนเหนือและตอนกลาง กองกำลังจีนก๊กมินตั๋งได้เข้ายึดครองดินแดนเวียดนามทางตอนเหนือของเส้นขนานที่ 16 ในขณะที่กองกำลังอังกฤษเข้ายึดครองทางตอนใต้ในเดือนกันยายน กองกำลังอังกฤษได้สนับสนุนกองกำลังฝรั่งเศสที่กำลังต่อสู้กับเหวียตมิญ เพื่อเข้าควบคุมดินแดนและเมืองทางตอนใต้ สงครามอินโดจีนครั้งที่หนึ่งจึงเริ่มต้นขึ้นเมื่อวันที่ 19 ธันวาคม ค.ศ. 1946 โดยที่ฝรั่งเศสสามารถเข้าควบคุมฮานอยและเมืองอื่น ๆ ได้อีกมากมาย
รัฐเวียดนามได้ก่อตั้งขึ้นจากความร่วมมือระหว่างกลุ่มชาวเวียดนามที่ต่อต้านคอมมิวนิสต์และรัฐบาลฝรั่งเศสเมื่อวันที่ 14 มิถุนายน ค.ศ. 1949 โดยอดีตจักรพรรดิบ๋าว ดั่ย ได้รับแต่งตั้งให้เป็นประมุขแห่งรัฐ (quốc trưởng) สงครามแย่งชิงอาณานิคมในเวียดนามกลายเป็นส่วนหนึ่งของสงครามเย็น ในปี ค.ศ. 1950 ประเทศจีนแผ่นดินใหญ่, สหภาพโซเวียต และประเทศคอมมิวนิสต์อื่น ๆ ได้ให้การสนับสนุนสาธารณรัฐประชาธิปไตยเวียดนาม ในขณะที่สหรัฐอเมริกาและประเทศต่อต้านคอมมิวนิสต์ให้การสนับสนุนรัฐบาลบ๋าว ดั่ย
ในเดือนกรกฎาคม ค.ศ. 1954 ฝรั่งเศสและเหวียตมิญได้เจรจากันในการประชุมเจนีวา ทำให้เวียดนามถูกแบ่งออกเป็นการชั่วคราวที่เส้นขนานที่ 17 องศาเหนือ โดยรัฐเวียดนามจะปกครองอาณาเขตทางตอนใต้ของเส้นขนานที่ 17 ซึ่งอยู่ระหว่างการพยายามรวมชาติจากการเลือกตั้งใน ค.ศ. 1956 ในระหว่างการประชุม มีการคาดการณ์ว่าฝรั่งเศสยังคงควบคุมดินแดนทางตอนใต้ต่อไป อย่างไรก็ตาม นายกรัฐมนตรีเวียดนามใต้ โง ดิ่ญ เสี่ยม แห่งเวียดนามใต้ ผู้ซึ่งต้องการให้สหรัฐอเมริกาให้การสนับสนุนแก่ฝรั่งเศส ได้ปฏิเสธข้อตกลงดังกล่าว เมื่อเวียดนามถูกแบ่งเป็นสองส่วน ผู้คนจากเวียดนามเหนือประมาณ 800,000 ถึง 1 ล้านคน ซึ่งส่วนใหญ่แล้วเป็นผู้คนที่นับถือนิกายโรมันคาทอลิก ได้ลี้ภัยลงมาทางตอนใต้ในปฏิบัติการก้าวสู่อิสรภาพ เนื่องจากความเกรงกลัวว่าจะมีการกวาดล้างทางศาสนาในภาคเหนือ สมาชิกเหวียตมิญประมาณ 90,000 คน ถูกส่งตัวไปยังเวียดนามเหนือ ในขณะที่ประมาณ 5,000 ถึง 10,000 คนยังคงอยู่ในภาคใต้ ซึ่งส่วนใหญ่แล้วได้รับคำสั่งให้มุ่งเป้าหมายไปที่การสร้างความปั่นป่วนต่อกิจกรรมทางการเมืองของเวียดนามใต้เป็นสำคัญ คณะกรรมการสันติภาพไซ่ง่อน-โชลอน ซึ่งถือเป็นแนวร่วมเหวียดกงกลุ่มแรก ได้ก่อตั้งขึ้นใน ค.ศ. 1954 เพื่อเป็นผู้นำของแนวร่วมอื่น
ความสัมพันธ์กับสหรัฐอเมริกา
เวียดนามใต้ได้รับความช่วยเหลืองบประมาณทางการทหารจากสหรัฐอเมริกาปีละ 200 ล้านดอลล่าร์ โดยเฉพาะในปี 1964 ได้รับมา 24,000 ล้านดอลล่าร์
รัฐประหารในเวียดนามใต้
2.ความพยามจะก่อรัฐประหาร เป็นความพยายามในการที่จะก่อรัฐประหารโดยกลุ่มทหารอากาศยศนายพันกลุ่มนึง โดยการเอาเครื่องบินไปทิ้งระเบิดที่ทำเนียบประธานาธิบดี แต่ตอนนั้น เสี่ยม ไม่อยู่ก็เลยรอดตัวไปและมาดามนูห์ได้รับบาดเจ็บเล็กน้อย
3. ปี ค.ศ. 1963 หนักข้อที่สุด เพราะเป็นการบิดเบือนพระพุทธศาสนาอย่างร้ายแรง เช่นห้ามพระสวดมนต์ เพราะเป็นการสาบแช่งรัฐบาล และก็เกิดเรื่องเมื่อวันวิสาขบูชาชนกับวันสำคัญของศาสนาคริสต์ คือวันสะบาโต รัฐสั่งห้ามชักธงพระพุทธศาสนา ในขณะที่ศาสนาคริสต์ทำได้เต็มที่ ชาวเวียดนามใต้ทนไม่ได้ก็เลยออกเดินขบวนประท้วง ทหารต้องสลายม็อบด้วยปืนและระเบิด แต่พอมีคนตายก็ไปโทษว่าเป็นฝีมือของมือที่สามหรือไอ้โม่ง ซึ่งก็คือ เวียดกง นั่นเอง ในขณะที่ประชาชนลุกฮือนั้น แทนที่โง ดิ่ญ เสี่ยม จะผ่อนปรนนโยบายกดขี่และสุดโต่ง แต่กลับยิ่งเมินเฉย แต่ผลงานการสั่งปราบชาวพุทธมักจะมาจาก โง ดินห์ นูห์ น้องชายที่ทุจริต และมีอำนาจมาก โง ดินห์ ถึก พี่ชายผู้เป็นพระราชาคณะสูงสุดของศาสนาคริสต์ในเวียดนามใต้ รวมทั้ง โง ดินห์ คาหน์ พวกนี้ได้สั่งให้ทหารคริสต์ล้อมลวดหนามวัด ส่งทหารไปยิงทุบตีชาวพุทธ พระ ชี ที่สวดมนต์กันอยู่ในวัด บาดเจ็บล้มตายเป็นจำนวนมาก ระเบิดเจดีย์ที่ซาลอย อ้างว่าเจดีย์เป็นที่ซ่อนอาวุธของเวียดกง และโทษเวียดกงว่าอยู่เบื้องหลังความวุ่นวายต่างๆ ทั้งที่ตอนนั้นเวียดกงไม่ได้ทำอะไรเลย นั่งดูอยู่ในชนบท หันไปทำลายสะพาน รางรถไฟ ซุ่มโจมตีทหารตามชนบท และเหตุการณ์เข้าขั้นวิกฤตเมื่อพระนามว่า กวาง ดึ๊ก ได้ทำการประท้วงด้วยการราดน้ำมันจุดไฟเผาตัวเองกลางกรุงไซง่อน โดยเขียนจดหมายก่อนตายขอให้ โง ดิ่ญ เสี่ยม หยุดการรังแกชาวพุทธ เป็นภาพถ่ายที่ทำให้โลกตะลึง จนสหรัฐอเมริกาไม่อยากช่วยเสี่ยมอีกต่อไปแล้ว และยิ่งเกิดกระแสโกรธแค้นของชาวเวียดนาม เมื่อมาดามนูห์ ซึ่งเป็นภรรยาของ โง ดินห์ นูห์ น้องชายของ โง ดิ่ญ เสี่ยม ได้ประกาศว่า "หากพระองค์ใดทำบาร์บีคิวให้เห็นอีก ชั้นก็จะปรบมือให้ พร้อมทั้งบริจาคไฟแช็คและน้ำมันให้" นอกจากนี้ยังเกิดการรบกันระหว่างทหารพุทธกับคริสต์ที่เมืองมีโธ ส่วนเหล่านายทหารสำคัญๆและทหารพุทธเริ่มเห็นว่าจะต้องไล่ โง ดิ่ญ เสี่ยม สักที เพราะประชาชนไม่เอาแล้ว และการกระทำกดขี่พระพุทธศาสนาที่เกิดไป โดยมีหัวหน้ารัฐประหารสำคัญคือหัวหน้าเสนาธิการกองทัพเทียน วัน ดง และนายพลสำคัญๆอย่าง เยื้อง วัน มินห์, ทราน เทียน เคียม, เล วัน คิม และ เหวียน ฮู โก แผนการเริ่มขึ้น 11:00 น. ของวันที่ 1 พฤศจิกายน ค.ศ. 1963 โดย ทราน วัน ดง ได้เรียกนายทหารสำคัญมาประชุมกันที่กรมเสนาธิการ และได้จับกุมทหารที่เข้าข้าง โง ดิ่ญ เสี่ยม ไว้ทั้งหมด ในเวลา 13:00 น. ได้ส่งรถถัง 36 คันเข้าโจมตีทำเนียบรัฐบาลซึ่งทหารคริสต์ยึดไว้ แต่ต่อมาก็ต้องยอมจำนน และพบว่า โง ดิ่ญ เสี่ยม กับ โง ดินห์ นูห์ ได้หนีไปทางลับ แต่สุดท้าย โง ดิ่ญ เสี่ยม ก็หนีไม่รอด ทั้งคู่ถูกพบหนีไปซ่อนในโบสถ์ย่านคนจีนในไซง่อน เรียกว่าเจ๊อะเลิ่น ในขณะที่กำลังถูกทหารพาไปท้ายรถเกราะเอ็ม 113 ทั้งคู่ก็ถูกยิงทิ้งตายคาที่ตรงนั้นเอง ภายหลังยังได้ถ่ายภาพศพเสี่ยมไปให้สหรัฐอเมริกาดูด้วย ว่ากันว่ารัฐประหารครั้งนี้สำเร็จเพราะสหรัฐอเมริกาสนับสนุนเพราะเห็นว่าเสี่ยมใช้งานไม่ได้แล้ว จึงต้องการเขี่ยทิ้ง โดยนายพล เซือง วัน มิญ ได้ติดต่อกับซีไอเอก่อนว่าอย่าแทรกแซงการรัฐประหารครั้งนี้ เพราะกลัวจะล้มเหลวแบบปี ค.ศ. 1960 ที่ซีไอเอสนับสนุนเสี่ยม แต่คราวนี้ซีไอเอสนับสนุนพวกรัฐประหารจึงทำให้สำเร็จหลังจาก โง ดิ่ญ เสี่ยม ถูกโค่น ประชาชนต่างออกมาแสดงความยินดีทหารที่ออกมาก่อรัฐประหารครั้งนี้กับทั่วบ้านทั่วเมือง ออกมายินดีกับทหารที่นั่งรถถังอยู่ตามจุดต่างๆ เหล่านายทหารที่ก่อรัฐประหารกลายเป็นวีรบุรุษไปในชั่วข้ามคืน ได้มีการแต่งตั้งให้ เซือง วัน มิญ เป็นเป็นผู้นำ ส่วนมาดามนูห์กับ โง ดิน ถึก อยู่ต่างประเทศพอดีทำให้รอดตัวไปได้
4 มกราคม ค.ศ. 1964 การเมืองของเวียดนามใต้ยังไม่นิ่ง รัฐบาลทหารได้ประกาศว่าจะสู้กับเวียดกงให้เต็มที่ แต่ความพ่ายแพ้ก็ปรากฏอยู่เนืองๆ นายพล เซือง วัน มิญ มีคู่แข่งคนหนึ่งคือนายพล เหงียน คานห์ อยากเป็นผู้นำบ้าง ทำให้เกิดรัฐประหารแบบไม่นองเลือด
5.กันยายน ค.ศ. 1964 นายพล เติ่น เตียน เฟียม นายพล แรม วัน พัต นายพล เดือง วัน ดุก พยายามก่อรัฐประหารยึดอำนาจจากนายกรัฐมนตรี เหงียน คานห์ โดย เดือง วัน ดุ๊ก ไม่พอใจกับการปกครองของนายพล เหงียน คานห์ เพราะนายพลเหงียน คานห์เอาใจกลุ่มศาสนาพุทธมากจนเกินไป ทำให้นายพล แรม วัน พัต กับ เดือง วัน ดุ๊ก ซึ่งเป็นคาทอลิกไม่พอใจเป็นอย่างมาก แต่ฝ่ายรัฐบาลนำโดยพลอากาศโท เหงียน เกา กี ไดนำเครื่องบินทิ้งระเบิดไปบินวนอยู่รอบคณะรัฐประหารแล้วขู่ว่าจะยิง และสหรัฐอเมริกาประกาศว่าสนับสนุนรัฐบาลของนายพล เหงียน คานห์ ทำให้คณะรัฐประหารต้องถอยไปในที่สุด
6.การล่มสลายของรัฐสภา หลังจากที่มีการตั้งสภาสูงโดยเลือกคนจากหลากหลายอาชีพเข้ามาเป็นสมาชิกเช่น ทหาร นักศึกษา หมอ ครู เป็นต้น เพื่อฟื้นฟูการปกครองในเวียดนามใต้ ทางสภาก็ได้เลือกให้ พาน คัก สื่อ เป็นประธานาธิบดี และเลือก ตรัน วัน ฮวง เป็นนายกรัฐมนตรี แต่ทั้งคู่ก็ต้องเผชิญหน้ากับการประท้วงของพระภิกษุอย่างต่อเนื่องแต่ทั้งคู่ก็อดกลั้นกับการประท้วงของพระภิกษุ นายพล เหงียน คานห์ จึงนำทหารรุ่น ยังเติร์ก เข้ามาทำลายสภาสูง โดยจับสมาชิกสภาสายพลเรือนและสายทหาร แต่ก็ยังให้ ตรัน วัน ฮวง เป็นนายกรัฐมนตรีต่อไป สหรัฐอเมริกาได้ประณามการกระทำครั้งนี้ของนายพล เหงียน คานห์ เป็นอย่างมาก
9.การลุกฮือของชาวพุทธ ในปี 2509 นั้นหลังจากนายพลเหงียนเกากีได้อำนาจมาแล้วก็ได้แต่งตั้งตัวเองเป็นนายกรัฐมนตรีของเวียดนามใต้โดยการขับไล่รัฐบาลของฟาม ฮวย คอสออกไปและก็ได้แต่งตั้งให้เหงียน วัน เถี่ยว เป็นประธานาธิบดี ตามมาด้วยขับไล่พันเอกเหงียน จัน ธี ออกจากเวียดนามใต้ไปเหตุการณ์ตั้งแต่ขับไล่นายพลเหงียนคาห์น แต่งตั้งเหงียน วัน เถี่ยวซึ่งเคยร่วมงานกับรัฐบาลของเสี่ยมมาแล้วจนมาถึงขับไล่พันเอกเหงียน จัน ธีออกจากเวียดนามใต้ซึ่งชาวพุทธให้การยอมรับพันเอกเหงียน จัน ธีเป็นอย่างมาก เลยสร้างความไม่พอใจให้กับชาวพุทธจำนวนนึงที่นำโดยพระทิจ ทิจ กวางเป็นอย่างมาก ชาวพุทธกลุ่มนี้เลยร่วมมือกับทหารกบฎของเวียดนามใต้จำนวนนึงล้มรัฐบาลของเหงียน เกากี แต่แล้วเหงียนเกากีก็สั่งการให้ตำรวจแห่งชาติและทหารจัดการกับชาวพุทธกลุ่มนี้และจัดการกับทหารกบฏที่ออกมา ทำให้มีชาวพุทธเสียชีวิตจำนวนมากในที่สุดเหงียนเกากีก็ได้รับชัยชนะ แต่แล้วชาวพุทธบางคนก็ต้องถูกตามล่าจากรัฐบาลและรัฐบาลก็ได้มีขู่ว่าใครออกมาประท้วงจะถูกยิง ซึ่งเป็นการริดรอนสิทธิเสรีภาพของประชาชนโดยตรง จากเหตุการณ์นี้พระทิจ ทิจ กวางได้ถูกกักบริเวณอยู่ในวัดของตัวเองโดยไม่ให้ออกมาพบใครทั้งสิ้นจนมาถึงเหตุการณ์ไซง่อนแตกจึงถูกปล่อยตัว
จะสังเกตได้ว่าเวียดนามใต้มีการทำรัฐประหารถึงสี่ครั้งและความพยายามถึงห้าครั้งรวมเป็นเก้าครั้งในรอบหกปีตั้งแต่ปี 2503-2509 ตรงนี้ชี้ให้เห็นว่ารัฐบาลขาดเสถียรภาพในการปกครองประเทศและเปิดโอกาสให้เวียดกงฟื้นตัวอย่างรวดเร็วรวมไปถึงทำให้ประชาชนส่วนนึงหลงเชื่อไปกับชาวเวียดนามเหนือที่แอบแฝงมาในเวียดนามใต้ที่ประกาศว่ารัฐบาลเป็นหุ่นเชิดของอเมริกาบ้าง รัฐบาลเป็นเผด็จการบ้าง ส่วนนี้ทำให้ประชาชนจำนวนมากเข้าไปร่วมกับขบวนการเวียดกงรวมไปถึงนักการเมืองของเวียดนามใต้จำนวนนึงที่ไม่พอใจการปกครองของรัฐบาลเวียดนามใต้ ดังนั้นตรงนี้จึงเป็นเหตุปัจจัยส่วนนึงในการล่มสลายของเวียดนามใต้
กองทัพ
กองทัพเวียดนามใต้ได้รับการสนับสนุนจากชาติพันธมิตรโดยสหรัฐอเมริกาแล้ว กองทัพเวียดนามใต้ถือว่าได้เปรียบทางยุทธศาสตร์อย่างมากแต่กองทัพเวียดนามใต้ไม่สามารถเอาชนะกองทัพกองโจรของเวียดกงได้ ในปี1960 เวียดนามใต้มีกองกำลัง 550000 คน มีรถถัง 200 คัน อาวุธยุทธโนปกรณ์รวม 15000 กระบอก กองทัพเวียดนามใต้เคยมีกฎหมายการเกณฑ์ทหารอยู่จนถึงจบสงคราม
เศรษฐกิจ
ประชาชนเวียดนามใต้ ทำการเกษตร 90% เป็นลูกจ้างทำนา สวนยาง สามเหลี่ยมปากแม่น้ำโขงทำนาได้ผลผลิตดี ปลูกข้าวได้ 4,381,000 เมตริก ยาง 75,700 ตัน และยังมีใบชา ข้าวโพด ยาสูบ นุ่น พริกไทย
โรงงานอุตสาหกรรมส่วนใหญ่อยู่ในเมือง เมืองโชลองและกรุงไซ่ง่อน เป็นอุตสาหกรรมขนาดเล็กของจีน การสีข้าว โรงเลื่อย
สื่อสารมวลชน
เวียดนามใต้เริ่มระบบสื่อสารมวลชนครั้งแรกตอนปี 2497 ตอนนั้นรัฐบาลของเสี่ยมได้มีการนำวิทยุเข้ามาในประเทศเพื่อให้ประชาชนได้รับฟังข่าวสาร ก่อนหน้านั้นใช้แต่หนังสือพิมพ์
ซึ่งวิทยุนี้ได้รับความนิยมเป็นอย่างมากในปี 2503 มีการซื้อขายกันอย่างกว้างขวางดังที่ปรากฏในภาพของเมืองไซง่อนเมื่อปี 1960 ซึ่งวิทยุจะออกอากาศในสองลักษณะคือ 1.คลื่นวิทยุที่ออกอากาศในภาษาเวียดนาม 2.คลื่นวิทยุที่ออกอากาศในภาษาอังกฤษ เพื่อใช้เป็นที่กระจายข่าวสำหรับคนอเมริกาและเพื่อให้ชาวอเมริการวมไปถึงทหารอเมริกาที่อยู่ในเวียดนามใต้ได้รู้ข่าวสาร
แต่ถึงกระนั้นรัฐบาลหลายรัฐบาลก็มีการควบคุมสื่ออย่างเข้มงวด ในปี 2503 รัฐบาลเผด็จการพลเรือนของเสี่ยม ได้มีการควบคุมสื่ออย่างเข้มงวด ในการนำเสนอข่าวนั้นจะต้องถูกกลั่นกรองก่อนเสมอ ทำให้สื่อไม่สามารถตรวจสอบการทำงานของรัฐบาลได้อย่างเต็มที่ ตามมาด้วยในปี 2509 ได้มีนักข่าวทางวิทยุท่านนึงไปสัมภาษณ์นายพลเหงียน เกา กี นายพลเหงียน เกา กีได้เอาปืนมาจ่อที่หัวของนักข่าวคนนั้นเลยที่เดียว
ต่อมาในปี 2509 ในรัฐบาลของเหงียน วัน เถี่ยว ได้มีการนำโทรทัศน์เข้าในประเทศเพื่อให้คนได้เข้าถึงข่าวสาร โดยครั้งแรกออกอากาศสองช่องคือช่องทั่วไปและช่องของทหารอเมริกา ช่องทั่วไปนั้นได้มีรายการเกมส์โชว์ต่างๆ ภาพยนตร์จากทั่วโลกนำมาฉาย ส่วนช่องของทหารอเมริกานั้นได้บอกถึงเหตุการณ์แต่ละเหตุการณ์ในสงครามเวียดนาม สื่อในเวียดนามใต้นั้นถูกครอบงำโดยรัฐบาลมาโดยตลอดมีแค่รัฐบาลของนายพลเดือง วัน มินห์เท่านั้นที่ไม่ถูกครอบงำเพราะนายพลเดืองวันมินห์ต้องการให้เสรีภาพแก่สื่อ แต่รัฐบาลอื่นมีการควบคุมอย่างเข้มงวดถึงขนาดที่เหงียนวันเถี่ยวประกาศว่าใครต่อต้านรัฐบาลของเขาจะถูกยิง
ดิมีเทอร์
ในศาสนาและตำนานกรีกโบราณ ดิมีเทอร์ (Demeter, /dɨˈmiːtɚ/; Gay) เป็นเทพเจ้าแห่งการเก็บเกี่ยว ผู้ดูแลธัญพืชและความอุดมสมบูรณ์ของปฐพี ชื่อลัทธิบูชาของพระนางรวมถึงซิโต (Σιτώ) "สตรีแห่งธัญพืช" ในฐานะผู้ประทานอาหารหรือธัญพืช และเธสมอฟอรอส (θεσμός "thesmos": ระเบียบสวรรค์, กฎหมายไม่เป็นลายลักษณ์อักษร; "phoros": ผู้ให้, ผู้ถือ) "ผู้ประทานกฎหมาย" โดยเป็นเครื่องหมายการดำรงอยู่ของสังคมเกษตรกรรมอารยะ